Motyvacinis laiškas

2021-03-13

Gerbiami KTU SA Konferencijos delegatai bei svečiai,

Esu Danas Černeckas, Kauno Technologijos universiteto, Elektros ir elektronikos fakulteto, trečio kurso elektros inžinerijos studentas. Šio laiško tikslas – paaiškinti, kodėl noriu kandidatuoti į KTU Senato nario poziciją.

Jau daugiau nei du metus esu aktyvus KTU SA narys. Prisidedu tiek prie atstovavimo puses, tiek ir prie organizacines. Pusantrus metus buvau organizacinių reikalų koordinatorius fakultetinėje studentų atstovybėje ESA, šiuo metu esu šios FSA pirmininkas. Taip pat jau daugiau nei pusė metų esu elektros ir elektronikos fakulteto energetikos katedros SPK narys.

Būnant SPK supratau, kiek iš tikrųjų mūsų, kaip studentų balsas daro daug įtakos studijų kokybės klausimais. Tai buvo viena iš motyvacijų man eiti ir į FSA ESA pirmininkus. Taip pat įsitikinau, jog kiekvienas studentas turėtų prisidėti studijų kokybes tobulinimo ir universiteto plėtros klausimų. Pastebėjau, jog šiuo metu senate, kad ir yra ganėtinai daug studentų, mažai iš jų aktyviai prisideda prie šių klausimų. Retai pamatau, jog studentas iškelia tam tikrus klausimus senato posėdžiuose. Noriu šitą požiūrį keisti. Dar turiu išsikėlęs kelis modulio kokybės gerinančius tikslus, kaip pirmininkas, kuriuos planuoju vykdyti universiteto mastu ir senato pozicija man stipriai padės to pasiekti. Žinau, kad būti Senato nariu yra labai didelė atsakomybė reikalaujanti daug įsitraukimo bei plataus studijų ir universiteto supratimo, tačiau manau, jog su esama patirtimi esu pakankamai kompetetingas šiai pozicjai. Noriu prisidėti prie pokyčių, kurie sustiprintų universitetą ir jos bendruomenę. Dėkoju už jūsų skirtą laiką.

Pagarbiai,

Danas Černeckas